# Айкидо

### от Уикипедия, свободната енциклопедия

Айкидо (合気道, или още 合氣道 ако се използва по-стар стил канджи) е гендай будо — съвременно японско бойно изкуство. Подобно на другите японски бойни изкуства, освен метод на самоотбрана, айкидо е и начин на духовно и физическо самоусъвършенстване. Името "айкидо" се изписва с йероглифите "ай"(хармония), "ки"(енергия, сила) и "до"(път) и най-общо се превежда като "път на хармоничната сила". Практикуващият айкидо се нарича айкидока. Освен това, в европейските езици се използва още айкидист. Айкидо е разработено от Морихей Уешиба (наричан от айкидистите О'Сенсей-"големият сенсей") в периода между 30те-60те години на ХХ век. В основата на айкидо залягат движения от древните школи Дайто-рю айки-джуцу и Иуама-рю кенджуцу, в които Уешиба се обучава като млад.

Айкидо е смятано за едно от най-трудните за овладяване японски бойни изкуства.

# [редактиране] Техники

Айкидо се състои от широк набор от техники, както с голи ръце, така и с оръжие. Принципите на изпълнение на техниките и със, и без оръжие са едни и същи. Основателят Уешиба е казвал, "Боят с голи ръце и с оръжие е едно и също"[1].

Изучаването на айкидо се случва почти изцяло в рамките на т.нар. договорена практика, при която винаги предварително се знае кой атакува и кой се защитава. Изключение прави каеши уадза или т.нар. "контратехники", но и тази практика се различава съществено от традиционната представа за спаринг.

## [редактиране] С голи ръце

### [редактиране] Атаки

Атаките по време на тренировка по айкидо се извършват изключително от уке, за да даде възможност на тори да изпълни техниката, която му е преподадена. Задължително изискване към атаката е винаги да бъде искрена, т.е. уке да я извършва, сякаш наистина иска да навреди на тори.

Едни от най-популярните атаки с голи ръце в айкидо са:

Захвати:

- катате дори - захват на разноименни ръце
- катате коса дори - захват на едноименни ръце
- рьоте дори - захват на двете ръце едновременно
- мороте дори - захват на една ръка с две ръце
- ката дори - захват за рамото
- рьо ката дори - захват за двете рамене
- шиме дори - различни видове душащи захвати

Удари:

- шомен учи - вертикален удар към главата
- йокомен учи - страничен удар към главата
- цки - прав удар с юмрук
- мае гери - преден удар с крак

### [редактиране] Техники

За да бъде пълноценна, техниката трябва да бъде изпълнена в съответствие с основните принципи на айкидо, някои от които са ма ай("на правилното място"), де ай("в правилното време"), дзан шин("бъди бдителен"), както и с основните характеристики на самата техника. Точните движения, с които тя се изпълнява не са определени до подробности, затова и съществуват разлики според различните школи.

Техниките почти винаги следват този ред на действия: а)излизане от линията на атаката б)извеждане от равновесие в)хвърляне/заключване

Едни от най-популярните техники с голи ръце в айкидо са:

- кокю наге
- иккьо
- никьо
- санкьо
- йонкьо
- ирими наге
- шихо наге
- коте гаеши
- кайтен наге
- тенчи наге
- суми отоши
- джуджи наге
- уде гарами
- уде киме наге
- хиджи киме осае
- судори
- гансеки отоши

### [редактиране] Атеми

Атеми е начин за отваряне на пролука в защитата на противника посредством изпълняването на удар или подобно на удар движение. Атеми се извършват най-често срещу стегнат противник, за да се "отключи" енергията, насъбрала се във вдървените му крайници. Независимо от обстоятелствата, те са неразделна част от изпълнението на всяка техника в айкидо. Заради това, Уешиба казва, че "моето айкидо завършва работата си тогава, когато джудо едва я започва"[2].

## [редактиране] С оръжие

Мнозинството от айкидо школите по света приемат тренировките с оръжия като неразделна част от обучението по айкидо. Морихей Уешиба никога не е водил отделни тренировки с оръжие, но заниманията с тях са били неразделна част от ежедневната практика в Хомбу доджо.

Системите, по които се преподава работа с оръжие се различават значително според школите.

Най-често използваните оръжия са боккен(дървен меч) и джо(къса тояга). Сред системите по-известни са тези на Морихиро Сайто, Шоджи Нишио и други.

В техниките с боккен залягат най-вече похватите от Иуама-рю кенджуцу, които Уешиба е усвоил там. Техниките с джо в айкидо са комбинация от техники от нагината джуцу и со джуцу, които Основателят изучава по време на престоя си в Иуама-рю.

# [редактиране] Обучение

Методите за обучение са различни в почти всяко от отделните доджо в една организация. Обикновено сенсеят(учителят) демонстрира техники, след това ги обяснява. Учениците я упражняват помежду си, като се опитват да повторят показаното от сенсея.

## [редактиране] Работа "горе" и "долу"

Практикуването на техниките може да става при различно разположение на двамата партньори. При суари уадза и двамата са седнали в сейдза, при ханми хандачи уадза единият е в сейдза, а другият - прав, а при тачи уадза и двамата са прави.

### [редактиране] Суари уадза

Отработването на техники в суари уадза има като цел и резултат:

- да увеличи ловкостта на движенията и повратливостта на тялото на айкидиста
- да изгради правилно положение на торса на практикуващия
- да увеличи здравината и гъвкавостта на краката
- да отработи техниката на ръцете
- да възпита у практикуващия стремеж към използване на силата на центъра(хара), а не на ръцете или на краката

### [редактиране] Ханми хандачи уадза

При ханми хандачи уадза ефектът от тренировката е сходен с този от суари уадза. Разликата е, че когато уке е прав, той има предимства като височина, скорост на движенията и подвижност. Тори трябва да неутрализира тези предимства чрез максимално изчистване на движенията си и отработване на техниката.

### [редактиране] Тачи уадза

При работата в тачи уадза айкидистът се учи да се движи така, че да поддържа добра стойка на тялото си, да не нарушава равновесието си и същевременно ефективно да изпълнява техники.

## [редактиране] Разновидност на движенията

### [редактиране] Ирими и тенкан

### [редактиране] Омоте и ура

### [редактиране] Соту и учи

## [редактиране] Списък на известни айкидисти

- Морихей Уешиба - оснавател на айкидо
- Кишомару Уешиба - първият Дошу("пазител на Пътя")
- Моритеру Уешиба - вторият Дошу
- Шоджи Нишио - 8 дан
- Мицуги Саотоме - 8 дан
- Морихиро Сайто - 9 дан, основател на Иуама Рю
- Годзо Шиода- 9 дан, основател на Йошинкан Айкидо
- Коичи Тохей - 10 дан, основател на Шин Шин Тоицу Айкидо
- Кенджи Томики - 8 дан, основател на Шодокан Айкидо
- Кенджи Шимицу - 8 дан, основател на Тендо Рю
- Стивън Сегал - 7 дан Айкикай
- Кристиан Тисие - 7 дан Айкикай, един от малкото бели шихан
- Паоло Коралини - 7 дан Иуама Рю
- Улф Евенас - 6 дан Айкикай

## [редактиране] Бележки

1. ↑ М.Саотоме, Айкидо и природната хармония, изд. Изток-Запад
2. ↑ Г.Шиода, Айкидо Шугьо:Старите пътища, 1991

Общомедия разполага с
мултимедийно съдържание за Aikido

Взето от „http://bg.wikipedia.org../../../%D0%B0/%D0%B9/%D0%BA/%D0%90%D0%B9%D0%BA%D0%B8%D0%B4%D0%BE.html“.

Категория: Бойни изкуства

##### Views

- Статия
- Беседа
- Текуща версия

##### Търсене

##### На други езици

- العربية
- Azərbaycan
- Català
- Česky
- Dansk
- Deutsch
- English
- Esperanto
- Español
- فارسی
- Suomi
- Français
- Galego
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- ქართული
- Lietuvių
- Latviešu
- Македонски
- Монгол
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- 中文